Әл-Фараби атындағы Қазақ Ұлттық университеті

Заң факультеті

Мемлекет және құқық теориясы мен тарихы,

конституциялық және әкімшілік құқығы кафедрасы

|  |  |
| --- | --- |
|  |  |

**ҚОРЫТЫНДЫ ЕМТИХАН БАҒДАРЛАМАСЫ**

### Пән – AUR 5303,AUR 6304 ҚР-дағы мемлекеттік қызмет

**Мамандығы - 7М04205 – «Мемлекеттік қызмет және әкімшілік қызмет»**

Курс: 2

Семестр: 3

Кредит: 9

Алматы, 2023

Мамандығы - 7M04205 «Мемлекеттік қызмет және әкімшілік қызмет»бойынша оқу жұмыс жоспары негізінде жасалынды

Қорытынды емтихан бағдарламасын құрастырған – з.ғ.к., доцент Құсаинов Д.Ө.

Мемлекет және құқық теориясы мен тарихы, конституциялық және әкімшілік құқығы кафедрасының мәжілісінде қаралып ұсынылды.

«\_» \_\_тамыз\_\_\_ 2023 ж. №\_ Хаттама

Кафедра меңгерушісі,

з.ғ.д., профессор \_\_\_\_\_\_\_\_\_\_\_\_\_\_\_\_ Ибраева А.С.

### 

**КІРІСПЕ**

«ҚР-дағы мемлекеттік қызмет» ұлттық құқықтың орталық саласы болып табылады. Конституциялық-құқықтық нормалар конституциялық құрылыс негiздерiн, жеке тұлғалардың құқықтық жағдайының негiздерiн, мемлекеттiк басқару мен жергiлiктi өзiн-өзi басқарудың ұйымдастырылуы мен қызметiнiң қағидаларын сипаттайтын ең маңызды, базалық қоғамдық қатынастарды реттейдi.

«Мемлекеттік қызметшілердің құқықтарының қорғалуының конституциялық механизмдері» оқу пәнінің басты мақсаты - конституциялық құқықтың аса маңызды ғылыми-теоретикалық ережелері туралы, Республиканың конституциялық даму тарихы туралы, демократиялық, құқықтық, әлеуметтік және зайырлы мемлекеттілікті құру барысында мемлекет пен қоғамның Негізгі заңы ретінде Конституцияның рөлі және функциялары туралы, адам мен азаматтың конституциялық-құқықтық мәртебесі туралы және мемлекеттік органдар мен жергілікті өзін-өзі басқару органдарының конституциялық жүйесі туралы студенттердің бойында фундаменталдық түсініктерді қалыптастыру.

Жинақталған түрде «Мемлекеттік қызметшілердің құқықтарының қорғалуының конституциялық механизмдері» келесiдей бағыттар бойынша бiлiм бередi: қоғам мен мемлекеттiң құрылымының негiздерi, мемлекеттің конституциялық құрылысының негiздерi, адам мен азаматтың құқықтық жағдайының негiздерi, Қазақстан Республиканың мемлекеттiк-аумақтық құрылысы, мемлекеттiк органдарының жүйесi, жергiлiктi өзiн-өзi басқару.

**ҚОРЫТЫНДЫ ЕМТИХАН БАҒДАРЛАМАСЫ**

**Емтихан тапсыру бойынша нұсқаулық**

1. Күндізгі бөлімнің 1 курс студенттеріне арналған «Мемлекеттік қызметшілердің құқықтарының қорғалуының конституциялық механизмдері» пәні бойынша қорытынды бақылау ауызша түрінде өткізіледі.

Тестті қабылдау барысы - прокторинг немесе оқытушының бақылауымен (егер прокторинг болмаса) автоматты прокторинг жүйесімен бақыланады.

2. Емтиханның ұзақтығы – 15-20 минут.

3. Емтихан сұрақтары автоматты түрде генерацияланады.

4. Емтихан жауабы нұсқаларына байланысты топтарға бөлінеді:

Көп таңдаулы – білім алушы өзіне ұсынылған бірнеше нұсқадан сұраққа жауапты таңдайды, ал сұрақтар бір немесе бірнеше дұрыс жауапты бола алады);

Дұрыс / дұрыс емес – студент екі нұсқа арасында дұрыс және дұрыс емес таңдайды;

Қысқа жауапты – сұраққа жауап сөз немесе қысқа фраза болып табылады, әртүрлі бағалармен бірнеше дұрыс жауаптар жіберіледі;

Сандық **–** қысқа жауап сияқты, тек есептеу операцияларын орындауға ғана, сандық жауаптың дұрыс мәннен ауытқудың шекті рұқсат етілген қателігінің берілген интервалы болуы мүмкін;

5. Магистрант емтиханнан өтуге бір ғана мүмкіндік беріледі; магистрант алдыңғы сұрақтарға қайта орала алады.

6. Емтихан нәтижелері бақылау нәтижелері бойынша қайта қаралуы мүмкін.

7. Егер студент емтихан ережелерін бұзса, оның нәтижесі жойылады.

**Емтихан өткізу ережелері:**

Емтихан тапсыру үшін студенттер емтихандарды өткізуге қойылатын барлық талаптармен алдын-ала танысуы керек. Барлық нұсқаулар univer.kaznu.kz жүйесінің басты бетінде жүктелген.

Магистранттар емтихан өткізілетін күнмен және уақытпен «Универ» жүйесінде, «Емтихандар кестесі» бөлімінде алдын- ала танысуы тиіс.

**Магистранттарға қойылатын талаптар:**

1. Магистрант қорытынды емтиханды тапсыру бойынша барлық нұсқаулықтармен және пән бойынша қорытынды емтихан бағдарламасымен танысуға тиіс;

2. Емтихан басталар алдында магитрант тексеруі керек:

\* жұмыс құрылғысындағы интернет байланысын (компьютер, моноблок, ноутбук, планшет); құрылғы емтиханның барлық уақытында зарядтаумен қамтамасыз етілуі керек;

\* веб-камера мен микрофон жұмысының жарамдылығын.

Ұялы телефон арқылы қосылуға тыйым салынады.

3. Магистрант емтихан тапсыру үшін жұмыс орнын дайындауы тиіс: жеке бөлме (кабинет); бөлме жарықтандырылуы тиіс.

4. Магистрант тестілеуден өткен кезде бөлмеде/кабинетте бөгде адамдардың болуына жол берілмейді

5. Магистранттың киім үлгісі-классикалық. Емтиханға үй киімінде немесе спорттық костюмде қатысуға жол берілмейді.

6. Емтихан басталғанға дейін 30 минут бұрын магистранттар дайын отыру керек.

**Бағалау саясаты:**

Критериалды бағалау:дескрипторларға сәйкес оқыту нәтижелерін бағалау (аралық бақылау мен емтихандарда құзыреттіліктің қалыптасуын тексеру).

Жиынтық бағалау:аудиториядағы (вебинардағы) жұмыстың белсенділігін бағалау; орындалған тапсырманы бағалау.

**Бағалау шкаласы**

|  |  |  |  |
| --- | --- | --- | --- |
| Әріптік жүйе бойынша баға | Сандық эквивалент | Баллдары  (%-дық көрсеткіші) | Дәстүрлі жүйе бойынша баға |
| А | 4,0 | 95-100 | Өте жақсы |
| А- | 3,67 | 90-94 |
| В+ | 3,33 | 85-89 | Жақсы |
| В | 3,0 | 80-84 |
| В- | 2,67 | 75-79 |
| С+ | 2,33 | 70-74 |
| С | 2,0 | 65-69 | Қанағаттанарлық |
| С- | 1,67 | 60-64 |
| D+ | 1,33 | 55-59 |
| D- | 1,0 | 50-54 |
| FX | 0,5 | 25-49 | Қанағаттанарлықсыз |
| F | 0 | 0-24 |

**ҚОРЫТЫНДЫ ТЕСТІЛЕУГЕ ШЫҒАРЫЛАТЫН ОҚУ ТАҚЫРЫПТАРЫ**

1. **Конституциялық құқық - ұлттық құқықтық жетекшi саласы**

Құқық саласы ретiнде Конституциялық құқықтың ұғымы, пәнi және тәсiлдерi. Конституциялық-құқықтық нормалар, олардың ерекшелiктерi және түрлерi. Конституциялық құқықтық қатынастар, олардың субъектiлерi, ерекшелiктерi, түрлерi, пайда болу, өзгеру және жойылу негiздерi. Конституциялық құқықтың қайнар көздерi. Конституциялық құқықтың ұлттық құқық жүйесiнде алатын орны.

**2. Конституция – мемлекеттің негізгі заңы.**

Конституцияның түсiнiгi, оның мәнi және мазмұны. Мемлекеттің Негізгі заңы - Конституцияның заңи қасиеттерi, негiзгi белгiлерi, қағидалары, функциялары. Конституцияның жоғарылығы. Конституция нормаларын сақтау және жүзеге асыру кепiлдiктерi. ҚР Конституциясының дамуы

**3. Қазақстан Республикасы Конституциясының дамуының негiзгi кезеңдерi.**

1993 жылғы ҚР Конституциясын қабылдаудың алғышарттары мен себептерi, оның мазмұны. Осы Конституцияның негiзгi жаңалықтары, кемшіліктері. 1995 жылғы ҚР Конституциясын қабылдаудың алғышарттары мен себептерi. 1995 жылғы ҚР Конституциясының негiзгi идеялары, оның жаңалықтары. ҚР Конституциясына енгiзiлген өзгертулер мен толықтырулар.

**4. Конституциялық құрылыс және оның негiздерi.**

Конституциялық құрылыстың ұғымы, оның элементтерi. Мемлекеттің конституциялық құрылысының құқықтық тұрғыда реттелуi. Қазақстан Республикасының конституциялық құрылысының негiздерi. ҚР – құқықтық, демократиялық, зайырлы, әлеуметтiк, президенттiк басқару нысанындағы бiртұтас мемлекет. ҚР - егемен мемлекет. Адам, оның өмiрi, құқықтары мен бостандықтары жоғары құндылық ретiнде.

**5. Қазақстан Республикасының саяси жүйесi**

Саяси жүйенiң түсiнiгi, құрылымы мен элементтерi. Саяси жүйенің элементі ретінде қоғамдық бірдестіктердің мемлекет өмірінде алатын орны. Қоғамдық бірлестіктің түсінігі, түрлері. Қоғамдық бірлестіктерді, саяси партияларды құру тәртібі, олардың ұйымдастырылуы мен қызметiнiң құқықтық негiздерi.

**6. Жеке тұлғаның құқықтық жағдайының негiздерi.**

Жеке тұлғаның құқықтық жағдайының түсiнiгi және қағидалары. Азаматтардың құқықтық жағдайы мен азаматтардың құқықтық жағдайының негiздерiнiң арақатынасы. Жеке тұлғаның құқықтық жағдайының элементтері. Азаматтық: түсiнiгi, қағидалары.

**7. Конституциялық құқықтар мен бостандықтар және міндеттер**

Конституциялық құқықтар мен бостандықтардың түсінігі, өзге құқықтар мен бостандықтардан ерекшеліктері. Конституциялық құқықтар мен бостандықтардың түрлері. Жеке (азаматтық) құқықтар мен бостандықтар. Саяси құқықтар мен бостандықтар. Әлеуметтік-экономикалық құқықтар мен бостандықтар. Конституциялық міндеттер.

**8. Азаматтық институтының конституциялық-құқықтық реттелуі.**

Азаматтық институтының конституцияда бекітілуі. Азаматтық алу, оған қабылдау шарттары, тәртібі. Ата-аналарының азаматтығы өзгерген, асырап алған және қамқорлыққа алған жағдайдағы балалардың азаматтығы. Азаматтықтың тоқтатылу негіздері. Азаматтық мәселелерiмен айналысатын мемлекеттiк органдар, азаматтық мәселелерi жөнiндегi арыздар мен ұсыныстарды қарау бойынша өндiрiс.

**9. Сайлау құқығы, оның қағидалары**

Сайлау құқығының түсiнiгi: объективтік мағынада, субъективтік мағынада. Сайлау құқығының қағидалары: түрлері, мәні. Сайлаудың түрлері: өткізілу аумағы бойынша, өткізілу мерзімі бойынша, кімді сайлайтынына байланысты, ерік білдіру нысаны бойынша, т.с.с. Сайлау органдары, сайлау округтерi мен сайлау учаскелерi.

**10. Республиканың сайлау жүйесі**

Сайлау жүйесiнiң түсінігі, түрлері: мажоритарлық сайлау жүйесі және бара-бар өкілдік сайлау жүйесі. Сайлау жүйелерінің сипаты және ерекшеліктері. Мажоритарлық және бара-бар өкілдік сайлау жүйелері бойынша сайлаулар өткізу.

**11. Сайлау процесі, оның сатылары**

Сайлау процесінің түсінігі. Сайланбалы лауазымдарға, органдарға сайлау процесінің сатылары. Сайлауды тағайындау, Кандидаттарды ұсыну жолдары және тәртібі. Кандидаттарды (тізімдерді) тіркеу. Дауыс беру: уақыты, орны, тәртібі. Дауыстарды санау. Сайлау қорытындысын анықтау және жариялау. Қайта дауыс беру және қайта сайлау.

**12. Шет елдіктердің құқықтық жағдайы**

Шет елдіктердің түсінігі, түрлері. Шет елдіктердің құқықтық жағдайының мемлекеттің азаматтарының құқықтық жағдайынан ерекшеліктері. Шет елдіктердің Қазақстанда келу тәртібі. Шет елдіктердің Қазақстанда болуы және Қазақстаннан кетуі мәселелері.

**13. Республика Президентi, оның құқықтық мәртебесi, өкiлеттiктерi.**

Республика Президентiнің мәртебесі. Президенттің қызметіне кірісуі. Республика Президентiнiң өкілеттігінің мерзімінен бұрын тоқтатылуы. Президенттің өкілеттіктері, актілері. Президенттiң мiндеттерiн атқару. ҚР Президентi институтының құқықтық реттелуiне енгiзiлген өзгертулер.

**14. Парламенттің конституциялық-құқықтық мәртебесi**

Заң шығарушы органның мәртебесі, құрамы және құрылу тәртібі. Екi палаталы Парламент құрылымына өту қажеттiлiгi мен палаталарды құру тәртiбi. Заң шығарушы органның депутаттарына қойылатын талаптар. Заң шығарушы органның өкілеттіктері, қызметiнiң ұйымдық-құқықтық нысандары. Заң шығарушы органның органдары және актiлерi.

**15. Парламенттің заң шығару қызметі**

Парламенттің заң шығару қызметінің конституциялық-құқықтық реттелуі. Заң шығармашылығының пәні. Республика Парламентінде заң шығару процесінің сатылары. Заң шығару бастамашылығы: түсінігі, субъектілері. Заң жобасын палаталарда қарау, қабылдау. Мемлекет басшысының заңға қол қоюы.

**16. Республика Үкіметі, оның құқықтық мәртебесі.**

Республика Үкiметiнің мәртебесі, атқарушы билік жүйесіндегі орны. Үкіметтің құрамы және құрылымы. Құрылу тәртібі. Республика Үкiметтiң құзыретi және оның қызмет ету тәртiбi. Үкiметтiң таратылуы. Оның билік тармақтарымен арақатынасы.

**17. Конституциялық Кеңестің конституциялық-құқықтық мәртебесі**

Конституциялық қадағалаудың түсiнiгi, маңызы, жүзеге асыру үлгілері. Конституциялық Кеңестiң мақсаты мен мiндеттерi. Конституциялық Кеңестің құрамы және құрылуы тәртібі. Конституциялық Кеңес мүшелерiнiң мәртебесi. Конституциялық Кеңестің өкілеттіктері. Конституциялық қадағалау институтын жетілдіру және дамыту.

**18. Конституциялық өндіріс**

Конституциялық өндірістің түсінігі және сатылары. Конституциялық Кеңеске өтініш беру. Өтінішті өндіріске қабылдау немесе қарауға қабылдаудан бас тарту. Конституциялық Кеңестің отырысында өтінішті қарау тәртібі және қарау нәтижесі бойынша шешім шығаруы. Конституциялық Кеңестiң актiлерi. Олардың құқықтық табиғаты.

**19. Республиканың сот жүйесі: ұйымдастырылу деңгейі және қызметі**

Сот билiгiнің түсінігі және қызметі. Қазақстан Республикасының сот жүйесі. Аудандық және оларға теңестірілген соттар: құрылуы, өкілеттіктері және құрамы. Облыстық және оларға теңестірілген соттар: құрылуы, өкілеттіктері, құрылымы және құрамы. ҚР Жоғарғы Соты: өкілеттіктері, құрылымы мен құрамы.

**20. Жергiлiктi мемлекеттік және өзін-өзі басқарудың ұйымдастырылуы мен қызметінің конституциялық негіздері**

Жергiлiктi мемлекеттiк басқару және жергілікті өзін-өзі басқару: түсінігі, белгілері. Жергiлiктi мемлекеттiк басқару органдары: жергiлiктi өкiлдi органдар және жергілікті атқарушы органдар. түсінігі. Азаматтардың жергілікті өзін-өзі басқаруға қатысуының негіздері. Жергілікті қоғамдастық мүшелерінің құқықтары мен міндеттері. Жергілікті қоғамдастық жиындары мен жергілікті қоғамдастық жиналыстары. Жергілікті өзін-өзі басқару органдарының міндеттері, жауаптылығы.

**21. Тікелей демократия нысандары, олардың құқықтық реттелуі**

Тікелей демократияның түсінігі, мәні. Тікелей демократияның нысандары. Тікелей демократияның негізгі нысандары ретінде республикалық референдумның, сайлаудың маңызы, мемлекет өмірінде алатын орны. Бейбіт жиналыстар, демократия, митинг, шерулер ұйымдастыру және өткізу тәртібі. Тікелей демократия институттарының конституциялық-құқықтық реттелуі.

**ҰСЫНЫЛАТЫН ӘДЕБИЕТТЕР:**

1. Қазақстан Республикасының Конституциясы. - Алматы: ЖШС «Издательство «Норма-К», 2020. – 45 б.

2. Түсүпова А.Ж., Жарболова А.Ж. Қазақстан Республикасының және шет елдердің конституциялық құқығы (схемалар мен анықтамаларда): Оқу-практикалық құрал. - Алматы «Қазақ университеті», - 2021. - 154 б.

3. Жарболова А.Ж «ҚР конституциялық құқығы» пәнінен семинар сабақтарына қосымша дайындық материалдары. – Алматы, Қазақ университеті, 2015

4. Сатбаева Қ. Қазақстан Республикасының конституциялық құқығы. Оқу құралы - Қазтұтынуодағы Қарағанды экономикалық университеті. - Қарағанды, 2018. – 260 б

5. Сарбасов Б.А. Практикум по конституционному праву Республики Казахстан. Учебно-практическое издание. – Караганда: КЭУК Казпотребсоюза, 2018. – 120 с.

6. Ау Т.И., Сарбасов Б.А., Толеубеков А.Т. Конституционное право Республики Казахстан: основные положения в схемах. Учебно-наглядное пособие. – Караганда: КЭУК Казпотребсоюза. 2016. 182 с.

7. Сидорова Н.В. Конституционное право Республики Казахстан. Часть 1 – Караганда: КА МВД РК, 2017.

## 8. Алексеев И.А., Арутюнян Р.Э., Д.С. Белявский, Избирательное право Российской Федерации и зарубежных стран. Учебник, М., Просрект, 2020

## 9. Безруков А.В. Парламентское право и парламентские процедуры в России: учебное пособие. 2-е изд., перераб. и доп. М.: Юстицинформ, 2015.

10. Ау Т.И Проблемы становления социальной государственности в Республике Казахстан (в контексте сравнения с опытом Российской Федерации). – Караганда, 2016